ΠΡΟΚΗΡΥΞΗ ΥΠΟΤΡΟΦΙΩΝ 
Η Αποστολική Διακονία με την έγκριση της Ιεράς Συνόδου της Εκκλησίας της Ελλάδος χορηγεί σε συνεργάτες της Εκκλησίας μας (κληρικούς-λαϊκούς) τρεις υποτροφίες για μεταπτυχιακές θεολογικές σπουδές κατά το προσεχές ακαδημαϊκό έτος 2013-2014, τις οποίες διαθέτει στον Οργανισμό αυτής το Ποντιφικό Συμβούλιο για την ενότητα των Χριστιανών. 

 

Όροι και προϋποθέσεις για τη χορήγηση της υποτροφίας 
- Οι υποψήφιοι πρέπει να έχουν ολοκληρώσει τις βασικές θεολογικές σπουδές τους και να μην υπερβαίνουν το 30ο έτος ηλικίας (ο περιορισμός στην ηλικία ισχύει μόνο για τους λαϊκούς). 

- Οι υποτροφίες χορηγούνται μόνο σε υποψηφίους οι οποίοι διακονούν το εκκλησιαστικό έργο ή πρόκειται να αναλάβουν σχετικά με αυτό καθήκοντα. Δεν χορηγείται υποτροφία σε ενδιαφερόμενο που έχει ακαδημαϊκή δραστηριότητα. 

- Η υποτροφία έχει διάρκεια ενός ακαδημαϊκού έτους. Δύναται να ανανεωθεί κατ' έτος με βάση τα ακαδημαϊκά αποτελέσματα και εφόσον η ανανέωση αυτή θεωρείται απαραίτητη για την ολοκλήρωση των σπουδών, κατόπιν αιτήματος του υποψηφίου και εγκρίσεως της οικείας εκκλησιαστικής αρχής. 

- Οι αιτήσεις για τις υποτροφίες πρέπει να υποβληθούν στην Αποστολική Διακονία της Εκκλησίας της Ελλάδος το αργότερο μέχρι την 20η Δεκεμβρίου 2012. Οι αιτήσεις θα αξιολογηθούν από το Κεντρικό Διοικητικό Συμβούλιο του Οργανισμού της Αποστολικής Διακονίας κατά τον μήνα Ιανουάριο 2013. 

- Θα πρέπει να σημειωθεί ότι οι αιτήσεις που θα υποβληθούν εντός της καθορισμένης προθεσμίας χωρίς όμως όλα τα σχετικά απαραίτητα δικαιολογητικα, δεν θα ληφθούν υπόψη. 

- Τα απαιτούμενα δικαιολογητικά υποβάλλονται υπό της οικείας εκκλησιαστικής Αρχής. 

Απαιτούμενα δικαιολογητικά 
1. Aίτηση του υποψηφίου προς τον οικείο Ιεράρχη. 

2. Επιστολή του οικείου Ιεράρχου προς την Αποστολική Διακονία δια της οποίας συνιστά τον υποψήφιο. 

3. Βιογραφικό σημείωμα του υποψηφίου. 

4. Πιστοποιητικό γεννήσεως. 

5. Θεωρημένα αντίγραφα τίτλων σπουδών και πιστοποιητικών γνώσεως ξένων γλωσσών. 

6. Βεβαίωση δύο Καθηγητών του υποψηφίου περί της επιστημονικής ικανότητος αυτού. 

7. Αναφορά του τομέα των μεταπτυχιακών σπουδών και τυχόν προτίμηση για την επιλογή πανεπιστημίου στην Ρώμη. 

8. Πιστοποιητικό υγείας του υποψηφίου. 

9. Φωτοτυπία του διαβατηρίου του υποψηφίου. 

10. Δύο (2) πρόσφατες φωτογραφίες του υποψηφίου. 

Τα δικαιολογητικά Νο 5 πρέπει να υποβληθούν στην ιταλική, αγγλική ή γαλλική γλώσσα. 

Έξοδα που καλύπτονται από την υποτροφία 
- Στέγαση και σίτιση σε Κολλέγιο ή Θεολογικό Ινστιτούτο της Ρώμης. Η υποτροφία χορηγείται από τον Οκτώβριο έως τον Ιούνιο. 

- Διδασκαλία εκμάθησης της ιταλικής γλώσσας (Ιούλιος-Σεπτέμβριος), πριν από την έναρξη των σπουδών, στην περίπτωση που ο υποψήφιος δεν κατέχει τη γλώσσα. 

- Τα έξοδα του Πανεπιστημίου (ετήσια εγγραφή, εξέταστρα, κλπ.). 

- Ένα μικρό μηνιαίο ποσό (€ 100) για την κάλυψη διαφόρων εξόδων του υποψηφίου (π. χ. όπως έξοδα μετακινήσεως). 

- Ασφάλιση υγείας καθ' όλη τη διάρκεια της υποτροφίας. 
Για περισσότερες πληροφορίες στο τηλέφωνο κ.Θεοφάνης Δρακόπουλος 2107272346 
To κείμενο έχει αναρτηθεί και στην ιστοσελίδα:
http://www.apostoliki-diakonia.gr/gr_main/profile/profile.asp?main=scholarships.htm
